ananddey/assamese-wiki-corpus huggingface dataset:
নৱনীত আদিত্য ৱাইবা

নৱনীত আদিত্য ৱাইবা নেপালী ভাষাৰ লোক গায়ক আৰু নেপালী ভাষাৰ লোক গায়িকা প্ৰয়াত হিৰা দেৱী ৱাইবাৰ কন্যা। হিৰা দেৱী ৱাইবা নেপালী লোকগীতৰ প্ৰবৰ্তক হিচাপে জনপ্ৰিয়।

প্ৰাথমিক জীৱন

নৱনীত আদিত্য ৱাইবাৰ পিতৃ মাতৃ ক্ৰমে ৰতন লাল আদিত্য আৰু হিৰা দেৱী ৱাইবা। নৱনীত ভাৰতৰ পশ্চিমবঙ্গৰ দাৰ্জিলিংৰ পাৰ্চিয়ান চহৰৰ কুৰচিয়ংত ডাঙৰ দীঘল হয়। তেওঁৰ মাক আৰু ভায়েক শ্ৰী সিং মন মান ৱাইবাৰ বাবে সংগীতৰ পৰিৱেশনত আগবাঢ়ি আহে যিয়ে তেওঁৰ মাকৰ সংগীত পৰামৰ্শদাতা তথা শিক্ষকো হৈছিল।

সংগীত যাত্ৰা

২০১১ চনত তেওঁৰ মাক হিৰা দেৱী ৱাইবাৰ মৃত্যু হোৱাৰ পিছত, পৰিয়ালত সংগীত উত্তৰাধিকাৰক জীয়াই ৰাখিবলৈ নৱনীত আদিত্য ৱাইবাই গীত গোৱা আৰম্ভ কৰিছিল। তেওঁৰ ভায়েক সত্য আদিত্য ৱাইবা আৰু নৱনীতে ঐতিহ্যমূলক নেপালী লোক সংগীত পুনৰুদ্ধাৰ, সুৰক্ষা আৰু জনপ্ৰিয় কৰিবলৈ এটা দল হিচাপে কাম কৰে। ৱাইবাই বেছিভাগ ক্ষেত্ৰত নেপালী সমাজত মহিলাসকলোৰ সমস্যা আৰু অসুবিধা সম্পৰ্কলৈ গীত গাইছিল

"মই তৰুণ প্ৰজন্মক আমাৰ অন্তৰ্ভুক্ত শিপালৈ উভতি যাবলৈ অনুপ্ৰেৰণা জনাব বিচাৰোঁ। মই ভাবো যে গীতসমূহ সেই স্মৃতিবিলাক ওভতাই আনিব।" -নৱনীত আদিত্য ৱাইবা
ধিকি কুতি

অধিক পঢ়ক

আমাকো গীত গায়েৰ নৱনীতলে নচাইন কালোবুঙলাই
নৱনীত আদিত্য ৱাইবা- এগৰাকী নেপালী লোকগীত শিল্পী
নৱনীত আদিত্য ৱাইবা এলবাম
হীৰা দেবী ৱাইবাৰ পূৰ্ণজীৱন

তথ্যসূত্ৰ

বহিঃসংযোগ

Waiba's YouTube channel
Waiba's Facebook page

শ্ৰেণী:ভাৰতৰ ব্যক্তি
শ্ৰেণী:ভাৰতীয় কণ্ঠশিল্পী
২০১২ গুৱাহাটীৰ যুৱতী উৎপীড়ণ ঘটনা

৯ জুলাই ২০১২ তাৰিখে অসমৰ ৰাজধানী চহৰ গুৱাহাটীত, এগৰাকী যুৱতীৰ ওপৰত এখন বাৰৰ বাহিৰত প্ৰায় ৩০জন পুৰুষৰ এটা দলৰ দ্বাৰা উৎপীড়ন চলোৱা হৈছিল, যাৰ বহুতক পৰৱৰ্তী সময়ত ঘটনাটোৰ ভিডিঅ' ফুটেজৰ ওপৰত ভিত্তি কৰি গ্ৰেপ্তাৰ কৰা হৈছিল। নিউজ লাইভৰ এজন স্থানীয় টিভি সাংবাদিকৰ বিৰুদ্ধে দলটোক প্ৰৰোচিত কৰাৰ অভিযোগ উঠিছিল আৰু ২০ জুলাই ২০১২ ত তেওঁক গ্ৰেপ্তাৰ কৰা হৈছিল।

ঘটনা

৯ জুলাই ২০১২ তাৰিখে, দুগৰাকী মহিলা এখন বাৰৰ পৰা ওলাই অহাৰ পিছত বাহিৰত থিয় হৈ থকা পুৰুষৰ এটা দলৰ সৈতে শাৰীৰিক সংঘাতত লিপ্ত হয়। ওচৰতে থকা নিউজ লাইভৰ এজন সাংবাদিক গৌৰৱ জ্যোতি নেওগে তেওঁৰ কাৰ্যালয়লৈ ফোন কৰি কেমেৰা আৰু কৰ্মচাৰীসকলক উক্ত সংঘাতৰ দৃশ্যগ্ৰহণ কৰিবলৈ কৈছিল। যদিও উৎপীড়ণৰ বলিহোৱা ছোৱালীজনীয়ে নিজকে ৰক্ষা কৰাৰ চেষ্টা কৰিছিল, তথাপিও তেওঁক দুবাৰকৈ দলটোৱে উৎপীড়ণ কৰে। অৱশেষত, প্ৰায় আধা ঘণ্টাৰ পিছত, 'দৈনিক আজিৰ অসমৰ' আন এগৰাকী সাংবাদিক মুকুল কলিতাই হস্তক্ষেপ কৰি ছোৱালীজনীক উদ্ধাৰ কৰে। আৰক্ষী ঘটনাস্থলীত উপস্থিত হোৱাৰ পিছত ছোৱালীজনীক ঘৰলৈ ঘূৰাই নিয়া হয় আৰু গোচৰ ৰুজু কৰা হয়। ভিডিঅ' ফুটেজৰ পৰা চিনাক্তকৰণৰ অভিযোগৰ ভিত্তিত মুখ্য অভিযুক্ত হিচাপে অমৰজ্যোতি কলিতাক গ্ৰেপ্তাৰ কৰা হয়।

প্ৰতিক্ৰিয়া

এই ঘটনাটোৰ ভিডিঅ'টো অসমীয়া বাতৰি চেনেল নিউজ লাইভৰ দ্বাৰা সম্প্ৰচাৰিত হোৱাৰ ঠিক পিছতে ৰাষ্ট্ৰীয় আৰু স্থানীয় সংবাদ মাধ্যমত একপ্ৰকাৰৰ হুলস্থূলৰ সৃষ্টি হয়, ইউটিউবতো ভাইৰেল হৈ পৰে আৰু ভাৰতত মহিলা আৰু মানৱ অধিকাৰৰ সুৰক্ষাসম্পৰ্কে বিতৰ্কৰ সৃষ্টি কৰে। ২০১২ চনৰ ২০ জুলাইলৈ ২২জন অভিযুক্তৰ ভিতৰত ১২ জনক গ্ৰেপ্তাৰ কৰা হয়। মূল অভিযুক্ত অমৰজ্যোতি কলিতাই ২৩ জুলাইত বাৰাণসীত উত্তৰ প্ৰদেশ আৰক্ষীৰ ওচৰত আত্মসমৰ্পণ কৰে। পিছদিনা অসম আৰক্ষীয়ে কলিতাৰ জিম্মা ল'বলৈ বাৰাণসীলৈ গৈছিল আৰু ঘোষণা কৰা হৈছিল যে চিনাক্ত কৰা ১৭জন অভিযুক্তৰ ভিতৰত ১৪ জনক গ্ৰেপ্তাৰ কৰা হৈছে। ৰাষ্ট্ৰীয় মহিলা আয়োগৰ (এনচিডব্লিউ) প্ৰতিনিধি অলকা লাম্বাক এই ঘটনাৰ তদন্তৰ বাবে গুৱাহাটীলৈ প্ৰেৰণ কৰা হৈছিল, দুৰ্ঘটনাক্ৰমে এখন সংবাদমেলত ভুক্তভোগীৰ পৰিচয় প্ৰকাশ কৰাৰ বাবে তেওঁ সমালোচিত হৈছিল। শিশু অধিকাৰ বিশেষজ্ঞসকলে এনচিপিচিআৰ (শিশু অধিকাৰ সুৰক্ষাৰ ৰাষ্ট্ৰীয় আয়োগ)ৰ পৰিৱৰ্তে এন চি ডব্লিউক গোচৰটো হস্তান্তৰ কৰাৰ বাবেও চৰকাৰক সমালোচনা কৰে যিহেতু ভুক্তভোগী যুৱতীগৰাকী নাবালিকা আছিল।

ৰায়দান

প্ৰধান অভিযুক্ত অমৰজ্যোতি কলিতাকে ধৰি এই গোচৰৰ এঘাৰজন অভিযুক্তক ৭ ডিচেম্বৰ ২০১২ ত দোষী সাব্যস্ত কৰা হৈছিল আনহাতে আন চাৰিজনক নিৰ্দোষী ঘোষণা কৰা হয়। মুখ্য ন্যায়িক দণ্ডাধীশ এছ.পি. মৈত্ৰাই মুখ্য অভিযুক্ত অমৰজ্যোতি কলিতাৰ লগতে আন ১০ জনক আইপিচিৰ বিভিন্ন ধাৰাৰ অধীনত দোষী সাব্যস্ত কৰে, যেনে ১৪৩ – বেআইনী সমাবেশ, ৩৪১- অন্যায়ভাৱে সংযম, ২৯৪ -অশ্লীল কাৰ্য্য, ৩২৩ – স্বেচ্ছাই আঘাত প্ৰাপ্ত কৰা আৰু ৩৫৪ – মহিলাগৰাকীক আক্ৰমণ বা অপৰাধমূলক বল প্ৰয়োগ কৰা।

পিছত সাংবাদিক গৌৰৱ জ্যোতি নেওগক গুৰুত্বৰ প্ৰমাণৰ অভাৱত হাফিজুদ্দিন, দিগন্ত বসুমতাৰী আৰু জিতুমণি ডেকাৰ সৈতে নিৰ্দোষী ঘোষণা কৰা হৈছিল।

তথ্যসূত্ৰ

শ্ৰেণী:গুৱাহাটী
শ্ৰেণী:স্বাধীনোত্তৰ অসম
শ্ৰেণী:অপৰাধ
গোৰেশ্বৰ মহাবিদ্যালয়

গোৰেশ্বৰ মহাবিদ্যালয় অসমৰ বাক্সা জিলাৰ গোৰেশ্বৰত অৱস্থিত এখন উচ্চশিক্ষাৰ প্ৰতিষ্ঠান। এই মহাবিদ্যালয়খন ১৯৭৪ চনৰ ২৯ আগষ্ট তাৰিখে এটি আৰ্থ-সামাজিক আৰু সাংস্কৃতিক সংগঠন 'বেতনা কৃষি উন্নয়ন সংঘ'ৰ দ্বাৰা প্ৰতিষ্ঠা কৰা হৈছিল। ২০২০ চনলৈ মহাবিদ্যালয়খন গুৱাহাটী বিশ্ববিদ্যালয়ৰ অন্তৰ্ভুক্ত হৈ আছিল যদিও বৰ্তমান বড়োলেণ্ড বিশ্ববিদ্যালয়ৰ অধীনলৈ পৰিৱৰ্তন কৰা হৈছে।

ইতিহাস

পূৰ্বৰ কামৰূপ জিলা আৰু বৰ্তমানৰ বাক্সা জিলাৰ গোৰেশ্বৰ অঞ্চলৰ নাম অনুসৰি মহাবিদ্যালয়খনৰ নামকৰণ গোৰেশ্বৰ মহাবিদ্যালয় কৰা হৈছে। মহাবিদ্যালয়খন ১৫ নং ৰাষ্ট্ৰীয় ঘাইপথ তথা বাইহাটা চাৰিআলিৰপৰা উত্তৰে প্ৰায় ২২ কিলোমিটাৰ নিলগত অৱস্থিত গোৰেশ্বৰ ৰাজহ চক্ৰৰ অন্তৰ্গত। মহাবিদ্যালয়খন প্ৰতিষ্ঠাৰ আঁৰত আছিল গোৰেশ্বৰ অঞ্চলৰ এটি বেচৰকাৰী সামাজিক সংগঠন 'বেতনা কৃষি উন্নয়ন সংঘ'। এই সংঘৰ আৰ্থিক অনুদানেৰে শিক্ষকৰ দৰমহাৰ লগতে ভৱন নিৰ্মাণ কৰা হৈছিল। মহাবিদ্যালয়খনৰ প্ৰতিষ্ঠাপক অধ্যক্ষ হিচাপে নিযুক্ত হয় শৰৎ চন্দ্ৰ পাটোৱাৰী। ১৯৭৪ চনৰ ২৯ আগষ্টত প্ৰতিষ্ঠা হোৱা মহাবিদ্যালয়খন ১৯৮১ চনত অসম চৰকাৰৰ deficit grant-in-aid system-ৰ অধীনলৈ অনা হয়। পাছত ২০০৫ চনৰ ১ ফেব্ৰুৱাৰীৰ পৰা মহাবিদ্যালয়খন প্ৰাদেশীকিকৰণ (Provincialised) কৰা হয়। ২০০৩ চনৰ ৮ এপ্ৰিলৰপৰা মহাবিদ্যালয়খন বিশ্ববিদ্যালয় অনুদান আয়োগৰ অধীনৰ 2 (F) & 12 (B) তালিকাভুক্ত হৈছে। ২০০৪ চনত প্ৰথম আৰু ২০১৬ চনত দ্বিতীয়বাৰ আৰু ২০২৪ চনত তৃতীয়বাৰৰ বাবে ৰাষ্ট্ৰীয় মূল্যাংকন আৰু প্ৰত্যাপন পৰিষদ বা চমুকৈ 'নাক' (NAAC) -ৰ পৰিৰ্দশকৰ দল আহি মহাবিদ্যালয়খনৰ পৰিদৰ্শন কৰি মূল্যায়ন কৰিছে। বৰ্তমান ৰাষ্ট্ৰীয় উচ্চতৰ শিক্ষা অভিযানৰ (RUSA) দ্বাৰা Model Degree College হিচাপে স্বীকৃত হৈ অনুদান লাভ কৰিছে। মহাবিদ্যালয়খনত কলা-বাণিজ্য আৰু বিজ্ঞান শাখাত মেজৰ বিষয় আৰু সাধাৰণ বিষয়ত শিক্ষালাভৰ সুবিধা আছে।

শাখা

প্ৰতিষ্ঠানটোৱে উচ্চ মাধ্যমিক স্তৰত কলা আৰু বাণিজ্য শাখা আৰু স্নাতক পৰ্যায়ত কলা-বাণিজ্য আৰু বিজ্ঞান শাখাৰ প্ৰায় সকলো বিষয়ে সামৰি লোৱা হৈছে। কম্পিউটাৰ শিক্ষাৰ ব্যৱস্থা থকাৰ লগতে কৃষ্ণকান্ত সন্দিকৈ ৰাজ্যিক মুক্ত বিশ্ববিদ্যালয়ৰ এটি অধ্যয়ন কেন্দ্ৰও মহাবিদ্যালয়খনত আছে।

মান্যতা

২০০৪ চনত মহাবিদ্যালয়খনে ৰাষ্ট্ৰীয় মূল্যাংকন আৰু প্ৰত্যাপন পৰিষদ (National Assessment and Accreditation Council চমুকৈ NAAC) কৰ্তৃক ‘C++’ গ্ৰেড লাভ কৰাৰ বিপৰীতে ২০১৬ চনৰ পৰিদৰ্শনত B গ্ৰেড পাবলৈ সক্ষম হয়। শেহতীয়াভাবে ২০২৪ চনৰ মে’ মাহত হোৱা পৰিদৰ্শনত B+ গ্ৰেড লাভ কৰিছে।

বিভাগসমূহ

কলা শাখা
অসমীয়া
বড়ো
ইংৰাজী
শিক্ষা
অৰ্থনীতি
ইতিহাস
ৰাজনীতি
দৰ্শন

বাণিজ্য শাখা
বিত্ত
হিচাপবিজ্ঞান
ব্যৱস্থাপনা

বিজ্ঞান শাখা
গণিত
পৰিসংখ্যা
ৰসায়ন
পদাৰ্থবিদ্যা
জীৱবিদ্যা
উদ্ভিদবিদ্যা
অৰ্থনীতি

অন্যান্য সা-সুবিধা

মহাবিদ্যালয়খনত ২০২০ চনৰ পৰা ভাৰতীয় সেনাৰ ৩০ অসম বাহিনী (30Assam Battalion) ৰ অধীনৰ NCC এশজনীয়া এটা গোট অছে। তদুপৰি NSS ৰো এটা শাখা সক্ৰিয়তাৰে কাম কৰি আছে। ইয়াৰোপৰি শৰীৰ চৰ্চা, সংগীত চৰ্চাৰ বিশেষ সুবিধা আছে মহাবিদ্যালয়খনত।

অধ্যক্ষসকল

+ অধ্যক্ষৰ তালিকা
নাম কাৰ্যকাল
শৰৎ চন্দ্ৰ পাটোৱাৰী ২৯-০৮-১৯৭৪ পৰা ২৮-০২-১৯৯৫
উমেশ চন্দ্ৰ ডেকা (ভাৰপ্ৰাপ্ত) ০১-০৩-১৯৯৫ পৰা ০৯-১১-২০০৬
ভৱেশ চন্দ্ৰ শৰ্মা (ভাৰপ্ৰাপ্ত) ১০-১১-২০০৬ পৰা ০৯-০৯-২০০৭
ড॰ খৰ্গেশ্বৰ ডেকা ১০-০৯-২০০৭ পৰা ৩১-০৮-২০১৮
যাদৱ চন্দ্ৰ গোস্বামী (ভাৰপ্ৰাপ্ত) ০১-০৯-২০১৮ পৰা ৩০-০৯-২০১৯
উমেশ বড়ো (ভাৰপ্ৰাপ্ত) ০১-১০-২০১৯ পৰা ১০-০৫-২০২৩
ড৹ প্ৰমোদ মেধি ১১-০৫-২০২৩ পৰা ০৭-০৫-২০২৬
ড৹ প্ৰতিভা পাটোৱাৰী ০৮-০৫-২০২৬ পৰা বৰ্তমানলৈ

তথ্য সংগ্ৰহ

বাহ্যিক সংযোগ

শ্ৰেণী:অসমৰ মহাবিদ্যালয়সমূহ
শ্ৰেণী:বড়োলেণ্ড বিশ্ববিদ্যালয়ৰ অধীনস্থ মহাবিদ্যালয়সমূহ
খ্ৰীষ্টান ধৰ্মসংস্কাৰ আন্দোলন

খ্ৰীষ্টান ধৰ্মসংস্কাৰ আন্দোলন আছিল ১৬শ শতিকাৰ ইউৰোপৰ এক গুৰুত্বপূৰ্ণ ধৰ্মীয় আৰু ৰাজনৈতিক আন্দোলন, যিয়ে কেথলিক গীৰ্জাৰ প্ৰচলিত প্ৰথা আৰু শিক্ষাৰ বিৰুদ্ধে বিদ্ৰোহ গঢ়ি তোলে। এই আন্দোলনৰ ফলত প্ৰটেষ্টেণ্ট ধৰ্মৰ জন্ম ঘটে।

সূচনা

এই আন্দোলনৰ আৰম্ভণি সাধাৰণতে ১৫১৭ চনত মাৰ্টিন লুথাৰৰ “Ninety-five Theses” প্ৰচাৰেৰে যুক্ত। তেওঁ জাৰ্মানীৰ উইটেনবাৰ্গ গীৰ্জাৰ দুৱাৰত এই লিখন ওলমাই ৰাখিছিল, য’ত তেখেতে গীৰ্জাৰ পক্ষপাতমূলক অভ্যাস, বিশেষকৈ "Indulgence" বিক্ৰীৰ বিৰুদ্ধে আপত্তি জনাইছিল।

মুখ্য ব্যক্তিত্ব

মাৰ্টিন লুথাৰ — “বিশ্বাসৰ দ্বাৰা মুক্তি” মতবাদ আগবঢ়াইছিল।
জন কেলভিন — কেলভিনবাদৰ আধাৰত “Predestination” মতবাদ আগবঢ়াইছিল।
হেনৰী অষ্টম — ৰোমৰ পোপৰ পৰা বিছিন্ন হৈ ইংলেণ্ডত ইংলিকেন গীৰ্জা প্ৰতিষ্ঠা কৰে।

প্ৰভাৱ

ধৰ্মীয় বিভাজন — ইউৰোপত কেথলিক, লুথাৰান, কেলভিনবাদী আৰু ইংলিকেন ধৰ্মৰ সৃষ্টি হয়।
শিক্ষা আৰু ভাষা — বাইবেল স্থানীয় ভাষালৈ অনুবাদ কৰা হয়। সাধাৰণ মানুহেও ধৰ্মীয় পাঠ উপলব্ধি কৰিবলৈ সক্ষম হয়।
ৰাজনৈতিক প্ৰভাৱ — ৰাজন্যবৰ্গে গীৰ্জাৰ নিয়ন্ত্ৰণৰ বিৰুদ্ধে স্বাধীনতা দাবী কৰে, যাৰ ফলত ৰাষ্ট্ৰ-ৰাষ্ট্ৰৰ ভিতৰত ধৰ্মীয় যুদ্ধ সংঘটিত হয়।

কাউণ্টাৰ-ৰিফৰ্মেশন

কেথলিক গীৰ্জাই এই আন্দোলনৰ উত্তৰ হিচাপে নিজেই এক সংস্কাৰ আন্দোলন আৰম্ভ কৰে, যাক "Counter-Reformation" বা "Catholic Reformation" বোলা হয়। Council of Trent (১৫৪৫-১৫৬৩) এই প্ৰচেষ্টাৰ কেন্দ্ৰ আছিল।

ঐতিহ্য

খ্ৰীষ্টান ধৰ্মসংস্কাৰ আন্দোলনে আধুনিক ইউৰোপীয় ধৰ্মীয়, সামাজিক, আৰু ৰাজনৈতিক ইতিহাসত গভীৰ প্ৰভাৱ পেলাইছে। ধৰ্মীয় সহনশীলতা, ব্যক্তি বিশ্বাসৰ অধিকাৰ আৰু জাতীয় গীৰ্জাৰ ধাৰণাৰ বিকাশ এই আন্দোলনৰ ফল।

উৎস

শ্ৰেণী:ইতিহাস
শ্ৰেণী:আন্দোলন
শ্ৰেণী:খ্ৰীষ্টান ধৰ্ম
সোনা চৰাইপোত্ৰা

সোনা চৰাইপোত্ৰা এগৰাকী ভাৰতীয়-এমেৰিকান কল্পকাহিনী লেখক আৰু মনোৰঞ্জন আৰু জীৱনশৈলী বিষয়ক সাংবাদিক। ‘পেৰেড ডট কম’(Parade.com) ত লিখা তেওঁৰ ‘ৱাই এ’ শৃংখলা টাইনি প্ৰীতি থিংচ্‌ৰ বাবে তেওঁক ঘাইকৈ জনা যায়।

প্ৰাৰম্ভিক জীৱন

চৰাইপোত্ৰা হৈছে ভাৰতীয়-এমেৰিকান দুগৰাকী শিশু বিশেষজ্ঞ পিতৃ-মাতৃৰ সন্তান। পৰিয়ালে আশা কৰিছিল সোনা এগৰাকী চিকিৎসক হ’ব। কিন্তু সোনাই এগৰাকী লেখক হোৱাৰ সিদ্ধান্ত লৈছিল। তেওঁৰ দুগৰাকী ভাই-ভণী আছে।

চৰাইপোত্ৰাই ‘সাংবাদিকতা’ আৰু ‘এমেৰিকান ষ্টাডিজ’ এই দুয়োটা বিষয়তে সন্মান সহ ৰাটগাৰ্ছ বিশ্ববিদ্যালয়ৰপৰা স্নাতক ডিগ্ৰী লাভ কৰিছিল। তেওঁ ২০০৬ চনত এন.ৱাই.ইউ.ৰ পৰা নাটকীয় লিখনি (dramatic writing) আৰু দক্ষিণ এছীয় প্ৰবাসী অধ্যয়ন (South Asian diaspora studies)ত স্নাতকোত্তৰ ডিগ্ৰী অৰ্জন কৰিছিল। ২০১২ চনত, চৰাইপোত্ৰাই ‘দ্যা নিউ স্কুল’ৰ পৰা এম এফ এ ডিগ্ৰী লাভ কৰে, য'ত তেওঁ ‘ৰাইটিং ফৰ চিল্ড্ৰেন’ কাৰ্যসূচীত সৃজনীশীল সাহিত্য অধ্যয়ন কৰিছিল।

সোনা দুটি সন্তানৰ মাতৃ।

কৰ্মজীৱন

উপন্যাস লিখাৰ উপৰিও, তেওঁ এগৰাকী ফ্ৰিলান্স সাংবাদিক আৰু ‘দ্যা নিউয়ৰ্ক টাইমছ’, ‘কস্ম’পলিটান’, বাচল ডট কম, ‘পেৰেড ডট কম’, টিন ভ’গ, ভালচাৰ ডট কম আৰু অন্যান্য আমেৰিকা যুক্তৰাষ্ট্ৰৰ সংবাদ মাধ্যমৰ দৰে মনোৰঞ্জন ক্ষেত্ৰৰ সম্পাদক। চৰাইপোত্ৰাই ‘পিপল’ (আলোচনী)ৰ এজন চেলিব্ৰিটি সাংবাদিক হিচাপে সুনাম অৰ্জন কৰিছিল আৰু বৰ্তমানে নিষ্ক্ৰিয় হৈ পৰা ‘টিনপিপল’ আলোচনীৰ সম্পাদক আছিল। তেওঁ লগতে ‘হোৱাট টু এক্সপেক্ট ডট কম’ আৰু ‘দ্যা বাম্প ডট কম’ৰ দৰে সন্তান প্ৰতিপালন সম্পৰ্কীয় প্ৰকাশন আৰু ‘দ্যা বাৰ্ণজ’ আৰু ‘ন’বল টিন ব্লগ’ৰো সম্পাদক।

২০১৩ চনত, চৰাইপোত্ৰাই তেওঁৰ টাইনি প্ৰীতি থিংচ্‌ শৃংখলাৰ সহযোগী ধ’নিয়েল ক্লেটনৰ সৈতে ‘কেক লিটাৰেৰী’ নামৰ এটি বৈচিত্ৰপূৰ্ণ বুটিক বুক ডেভেলপমেণ্ট কোম্পেনী প্ৰতিষ্ঠা কৰিছিল। ‘দ্যা নিউ স্কুল’ত ‘এম এফ এ’ অধ্যয়নৰ প্ৰথমাৱস্থাতে দুয়োগৰাকী বন্ধুৱে ইগৰাকীক সিগৰাকীয়ে লগ পাইছিল আৰু দুয়ো এই অনুভৱেৰে বান্ধ খাইছিল যে, তেওঁলোক শিশু আৰু ‘ৱাই এ বুক’- এইবোৰক প্ৰতিনিধিত্ব নকৰি ইয়াৰ পৰিৱৰ্তন বিচাৰিছিল। তেওঁলোকে এই বিশ্বাসৰ ভিত্তিত ‘কেক লিটাৰেৰী’ প্ৰতিষ্ঠা কৰিছিল যে সমৃদ্ধ আৰু বৈচিত্ৰতাৰে পৰিপূৰ্ণ লেখাসমূহ, যি এতিয়াও অনিবাৰ্যভাৱে পঠনীয়, −সেয়া পঢ়ুৱৈলৈ আগবঢ়াই দিয়াটো সম্ভৱ। এই কোম্পানীটোৱে মধ্যম বৰ্গীয়, ৱাই এ আৰু মহিলাৰ কল্প-কাহিনীসমূহৰ পঠন যোগ্যতা আৰু উচ্চ-ধাৰণা বিকাশত মনোনিৱেশ কৰে। তেওঁ এগৰাকী ক্ৰীণ ৰাইটাৰো, যাৰ প্ৰকল্পসমূহ এম টি ভি ফিল্মছে কাৰ্যৰূপ দিয়ে।

গ্ৰন্থপঞ্জী

উপন্যাস

টাইনি প্ৰীতি থিংচ্‌ শৃংখলা, ধ’নিয়েল ক্লেটনৰ সৈতে যুটীয়াভাৱে।
টাইনি প্ৰীতি থিংচ্‌ (হাৰ্পাৰটিন, ২০১৫)
চাইনি ব্ৰ’কেন পিচেচ (হাৰ্পাৰটিন, ২০১৬)
চিমটম্‌চ অৱ হাৰ্ট্ব্ৰেক (মেকমিলন পাব্লিচাৰচ্‌, ইমপ্ৰিণ্ট, ২০১৯)
হাও মায়া গট ফিয়েৰ্চ্‌ (মেকমিলন পাব্লিচাৰচ্‌, ইমপ্ৰিণ্ট, ২০২১)

চুটি-গল্প

গুড গাৰ্লচ্‌ মেৰি ডক্টৰচ্‌ (২০১৬)
আ থাউজেণ্ড বিগিনিংচ্‌ এণ্ড এণ্ডিংচ্‌ (২০১৮)
আৱাৰ ষ্ট'ৰিজ, আৱাৰ ভয়চেজ (২০১৮)
কম অন ইন (২০২০)

তথ্যসূত্ৰ

শ্ৰেণী:সাহিত্যিক
শ্ৰেণী:জীৱিত ব্যক্তি
শ্ৰুতি সদোলিকাৰ কটকাৰ

শ্ৰুতি সদোলিকাৰ কটকাৰ ( Shruti Sadolikar Katkar ; জন্ম: ৯ নৱেম্বৰ ১৯৫১) জয়পুৰ-অত্ৰাউলি ঘৰৰ খ্যাল শৈলীৰ এগৰাকী ভাৰতীয় শাস্ত্ৰীয় গায়িকা। ২০১১ চনৰ বাবে হিন্দুস্তানী কণ্ঠ সংগীতৰ বাবে সংগীত নাটক অকাডেমী বঁটা লাভ কৰে।

প্ৰাৰম্ভিক আৰু কৰ্মজীৱন

১৯৫১ চনত সদোলিকাৰৰ জন্ম হৈছিল কলহাপুৰৰ এটা পৰিয়ালত যি সংগীত পৰম্পৰাৰ বাবে পৰিচিত আছিল।শৈশৱৰ পৰাই তেওঁ ভাৰতীয় শাস্ত্ৰীয় সংগীতৰ প্ৰশিক্ষণ লাভ কৰিছিল। তেওঁৰ প্ৰাৰম্ভিক প্ৰশিক্ষণ তেওঁৰ পিতৃ ৱামনৰাও সদোলিকাৰে দিছিল, যাক জয়পুৰ-আতৌলি ঘৰৰাণৰ প্ৰতিষ্ঠাপক আল্লাদিয়া খান আৰু তেওঁৰ পুত্ৰ ভূৰ্জী খানে শিক্ষকতা কৰিছিল। ২০০৯ চনৰ পৰা ২০২০ চনলৈকে উত্তৰ প্ৰদেশৰ লক্ষ্ণৌত থকা ভাটখণ্ডে মিউজিক ইনষ্টিটিউট বিশ্ববিদ্যালয়ৰ উপাচাৰ্য হিচাপে কাম কৰা সদোলিকাৰে উপাচাৰ্য হিচাপে তেওঁৰ কাৰ্যকাল অতি বিতৰ্কিত আছিল। ভাটখণ্ডে সংগীত প্ৰতিষ্ঠান বিশ্ববিদ্যালয়ৰ ছাত্ৰ-ছাত্ৰী আৰু কৰ্মচাৰীসকলে তেওঁৰ বিৰুদ্ধে ব্যাপক প্ৰতিবাদ সাব্যস্ত কৰে। বিভিন্ন অভিযোগৰ সন্মুখীন হ'বলগীয়া হৈছিল আৰু শেষত, তেওঁক পদৰ পৰা বৰ্খাস্ত কৰিবলগীয়া হৈছিল।

তথ্যসূত্ৰ
অনাৰকলী (১৯৫৩ চলচ্চিত্ৰ)

অনাৰকলী
less
পৰিচালনা কৰিছিল
নন্দলাল যশৱন্তলাল
ৰচনা কৰিছিল
ৰমেশ ছাইগাল হামিদ বাট (ডায়ালগ ডাইৰেক্টৰ)
চিত্ৰনাট্য ৰচনা কৰিছিল
ৰমেশ ছাইগাল
কাহিনীৰ
নাছিৰ হুছেইন
ইয়াৰ ওপৰত আধাৰিত
আৰাক্কলীবী ইমতিয়াজ আলী তাজ
উৎপাদিত
ফিল্মিস্তান লিমিটেড
অভিনয় কৰিছে।

প্ৰদীপ কুমাৰ
বিনা ৰায়
কুলদিপ কৌৰ
মুবাৰক

চিনেমাটোগ্ৰাফী
মাৰ্শ্বেল ব্ৰেগানজা
সম্পাদনা কৰিছিল
বাবু লাভাণ্ডে
সংগীতৰ
চি. ৰামচন্দ্ৰ বসন্ত প্ৰকাশ
প্ৰযোজনা কোম্পানী
ফিল্মিস্তান লিমিটেড
বিতৰণ কৰা হৈছে
ফিল্মিস্তান লিমিটেড
মুক্তিৰ তাৰিখ

২ জানুৱাৰী ১৯৫৩ (আই. ডি. 1)      (1953-01-02) 

চলি থকা সময়
১৪৮ মিনিট
দেশ
ভাৰত
ভাষাসমূহ
হিন্দী উৰ্দু
বক্স অফিচ
₹ ২৩.৫ মিলিয়ন

অনাৰকলী নন্দলাল যশৱন্তলালৰ দ্বাৰা পৰিচালিত আৰু নছিৰ হুছেইন আৰু হামিদ বাটৰ দ্বাৰা লিখিত মোগল সম্ৰাট জাহাংগীৰৰ ঐতিহাসিক কিংবদন্তিৰ ওপৰত আধাৰিত ১৯৫৩ চনৰ এখন ভাৰতীয় ঐতিহাসিক নাট্যধৰ্মী চলচ্চিত্ৰ। কিংবদন্তি অনুসৰি, জাহাংগীৰে আনাৰকলী নামৰ এগৰাকী সাধাৰণ ছোৱালীৰ প্ৰতি থকা প্ৰেমক লৈ তেওঁৰ পিতৃ আকবৰ বিৰুদ্ধে বিদ্ৰোহ কৰিছিল।

১৯৫৩ চনত মুক্তি পোৱা বছৰৰ ই আছিল সৰ্বাধিক উপাৰ্জন কৰা হিন্দী ছবি।
নাদিৰা/অনাৰকলি‍ হিচাপে বীণা ৰায়
-
"আজা আব তো আজা" ই ২০১৬ চনত মুদ্ৰাস্ফীতিৰ বাবে সামঞ্জস্য কৰা ৫৬ মিলিয়ন ডলাৰৰ সমতুল্য।

তথ্যসূত্ৰ

শ্ৰেণী:১৯৫৩ বৰ্ষৰ চলচ্চিত্ৰ
শ্ৰেণী:হিন্দী চলচ্চিত্ৰ
পান্না নাইক

পান্না নাইক (ইংৰাজী: Panna Naik; জন্ম: ২৮ ডিচেম্বৰ ১৯৩৩) এগৰাকী ভাৰতীয় গুজৰাটী ভাষাৰ কবি আৰু গল্পকাৰ, যিয়ে ১৯৬০ চনৰে পৰা আমেৰিকা যুক্তৰাষ্ট্ৰৰ ফিলাডেলফিয়াত বাস কৰি আহিছে। স্থানীয় বিশ্ববিদ্যালয়ত কৰ্মৰত অৱস্থাত তেওঁ নিজৰ চৌপাশৰ জগতখনৰ পৰা সমল গোটাই কবিতা লিখিবলৈ আৰম্ভ কৰিছিল। তেওঁৰ গ্ৰন্থ প্ৰৱেশ (১৯৭৫) সমালোচকৰ দ্বাৰা উচ্চ প্ৰশংসিত হৈছিল আৰু তেতিয়াৰে পৰা তেওঁৰ কেইবাখনো কবিতা সংকলন প্ৰকাশ পাইছে।

জীৱনী

১৯৩৩ চনৰ ২৮ ডিচেম্বৰত বোম্বেত (বৰ্তমান মুম্বাই) ধীৰজলাল মোদী আৰু ৰতনবেনৰ ঘৰত পান্না নাইকৰ জন্ম হৈছিল। তেওঁ ১৯৫৪ চনত স্নাতক আৰু ১৯৫৬ চনত বোম্বে বিশ্ববিদ্যালয়ৰ অধীনস্থ চেইণ্ট জেভিয়াৰ্ছ কলেজৰ পৰা গুজৰাটী আৰু সংস্কৃত বিষয়ত স্নাতকোত্তৰ ডিগ্ৰী লাভ কৰে। ১৯৬০ চনত তেওঁ বিবাহপাশত আৱদ্ধ হৈ আমেৰিকা যুক্তৰাষ্ট্ৰলৈ গুচি যায়। ১৯৬২ চনত তেওঁ ফিলাডেলফিয়াৰ ড্ৰেক্সেল বিশ্ববিদ্যালয়ৰ পৰা লাইব্ৰেৰী চাইন্সত স্নাতকোত্তৰ (এম.এচ.) আৰু ১৯৭৩ চনত পেঞ্চিলভেনিয়া বিশ্ববিদ্যালয়ৰ পৰা দক্ষিণ এছীয় অধ্যয়নত স্নাতকোত্তৰ ডিগ্ৰী লাভ কৰে। ২০১৫ চনত তেওঁ হিচাপৰক্ষক নটৱৰ গান্ধীৰ সৈতে প্ৰেমৰ সম্পৰ্কত আৱদ্ধ হয়।

কবিতা

পান্না নাইকৰ কবিতাত আধুনিক চহৰ আৰু বিদেশত বাস কৰা এগৰাকী মহিলাৰ "অস্তিত্ব ৰক্ষা, পৰিচয় আৰু বিচ্ছিন্নতা"ৰ অনুভৱ প্ৰতিফলিত হয়। তেওঁ নিজৰ কবিতাত পুৰুষৰ সৈতে সম্পৰ্ক, বৈবাহিক জীৱনৰ বিভ্ৰান্তি, আশা আৰু যন্ত্ৰণাৰ চিত্ৰও অংকন কৰিছে, যিবোৰ প্ৰকৃতিগতভাৱে নাৰীবাদী বুলি গণ্য কৰা হয়। তেওঁ ভাৰতীয়ৰ লগতে পশ্চিমীয়া কাব্য পৰম্পৰাৰ পৰাও অনুপ্ৰেৰণা লাভ কৰে। তেওঁৰ প্ৰথম কবিতা সংকলন আছিল প্ৰৱেশ (১৯৭৫), যাৰ বাবে তেওঁ সমালোচকৰ উচ্চ প্ৰশংসা লাভ কৰিছিল। তেওঁৰ আন আন কবিতা সংকলনসমূহ হ’ল— ফিলাডেলফিয়া (১৯৮১), নিচবাত (১৯৮৪), আৰাচপাৰাচ (১৯৮৯), আৱনজাৱন (১৯৯১), ৰং জাৰুখে (২০০৫), চেৰী ব্লচম (২০০৪) আৰু কেতলেক কাৱো (১৯৯০)। অত্তৰ অক্ষৰ তেওঁৰ হাইকু সংকলন। ফ্লেমিংগো (২০০৩) তেওঁৰ গল্প সংকলন। তেওঁৰ কবিতা কেইবাটাও কবিতা সংকলনত অন্তৰ্ভুক্ত কৰা হৈছে: ১৯৯৬নি শ্ৰেষ্ঠ বাৰ্তাও-ত ‘উডি গয়ো হংস’, গুজৰাটী নাৱালিকা চয়ন (১৯৯৭)-ত ‘কুটিপ’, গুজৰাটী নাৱালিকা চয়ন (২০০১)-ত ‘কথা নলিনভাইনী’ আৰু গুজৰাটী নাৱালিকা চয়ন (২০০২)-ত ‘গলনা টাংকা’। তেওঁৰ প্ৰবন্ধ সুৰেশ দালালে সম্পাদনা কৰা অব তো বাত ফেইল গেই-ত অন্তৰ্ভুক্ত কৰা হৈছে।

বঁটা আৰু সন্মান

তেওঁ নিজৰ প্ৰথম কবিতা সংকলন প্ৰৱেশ (১৯৭৫)ৰ বাবে ১৯৭৮ চনত গুজৰাট চৰকাৰৰ কবিতা বঁটা লাভ কৰিছিল। ইয়াৰ উপৰিও তেওঁ ২০০২ চনত চুনিলাল ভেলজী মেহতা বঁটা লাভ কৰে।

নিৰ্বাচিত ৰচনা

প্ৰৱেশ (১৯৭৫)
ফিলাডেলফিয়া (১৯৮১)
নিচবাত (১৯৮৪)
আৰাচপাৰাচ (১৯৮৯)
আৱনজাৱন (১৯৯১)
ৰং জাৰুখে (২০০৫)
চেৰী ব্লচম (২০০৪)
কেতলেক কাৱো (১৯৯০)
বিদেশিনী (২০০০)
অত্তৰ অক্ষৰ
ফ্লেমিংগো (২০০৩)

তথ্যসূত্ৰ

শ্ৰেণী:গুজৰাটী ব্যক্তি
শ্ৰেণী:ভাৰতীয় মহিলা কবি
কৰিমুল হক

কৰিমুল হক পশ্চিমবঙ্গৰ চাহবাগিছাৰ এজন কৰ্মচাৰী। স্থানীয়ভাবে তেওঁ বাইক-এম্বুলেঞ্চ-দাদা নামেৰেও জনাজাত। ধলাবাৰী আৰু ইয়াৰ কাষৰীয়া গাঁওসমূহৰ ৰুগীয়া লোকসকলক মটৰচাইকেল এম্বুলেঞ্চেৰে হাস্পাতাললৈ কঢ়িয়াই নিয়া এই লোকজনক তেওঁৰ সামাজিক কৰ্মৰ স্বীকৃতি স্বৰূপে ভাৰত চৰকাৰে পদ্মশ্ৰী বঁটা আগবঢ়াইছে।

অনুপ্ৰেৰণা

১৯৯৫ চনত হকে তেওঁৰ গুৰুতৰভাবে অসুস্থ হৈ পৰা মাকক চিকিৎসাৰ বাবে হাস্পাতাললৈ নিবলৈ ঘৰেঘৰে সহায় বিচাৰি ফুৰিছিল। কিন্তু তেওঁ মাকক কঢ়িয়াই নিবলৈ এখন এম্বুলেঞ্চৰ যোগাৰ কৰিব নোৱাৰিলে। ফলস্বৰূপে হৃদয়ৰোগত আক্ৰান্ত হৈ তেওঁৰ মাতৃৰ ঘৰতে মৃত্যু হ'ল। মাতৃৰ মৃত্যু অসহায় হৈ চাই থাকিবলগীয়া হোৱা হকে এম্বুলেঞ্চৰ অভাৱত আৰু যাতে কাৰো মৃত্যু নহয় তাৰবাবে পণ ল'লে

এজন সহকৰ্মী পথাৰৰ মাজত অচেতন হৈ বাগৰি পৰাত এই মটৰবাইক এম্বুলেঞ্চৰ ধাৰণাটো হকৰ মনলৈ আহিছিল। সহকৰ্মীজন পৰি ৰোৱা ঠাইখিনিলৈ কোনো সাধাৰণ জোখৰ এম্বুলেঞ্চ নোযোৱাত হকে তেওঁক পিঠিত বান্ধি বাইকৰ পিছৰ আসনত বহুৱাই পঞ্চাচ কিলোমিটাৰ দূৰৰ জলপাইগুৰি সদৰ হাস্পাতাললৈ লৈ গ'ল। সহকৰ্মীজন বাচি যোৱাত হকে ভৱিষ্যতেও এই কাৰ্য চলাই যোৱাৰ অনুপ্ৰেৰণা লাভ কৰিলে। য'ত ৰাস্তা-ঘাট, বিদ্যুৎ আদি প্ৰাথমিক সা-সুবিধাসমূহৰ অৱস্থা তেনেই তথৈবচ। ওচৰৰ হাস্পাতালখনো ৪৫কিলোমিটাৰ দূৰৈত। ২০১৭ চনৰ জানুৱাৰীলৈ তেওঁ ৩০০০তকৈয়ো বেছি ৰোগী বিনামূলীয়াকৈ কঢ়িয়াইছে।

এম্বুলেঞ্চ সেৱাৰ উপৰিও স্থানীয় চিকিৎসকৰ পৰা প্ৰশিক্ষণ লৈ তেওঁ গাঁওবাসীক প্ৰাথমিক চিকিৎসাও আগবঢ়ায়। তেওঁ জনজাতীয় অঞ্চলত নিয়মীয়াকৈ স্বাস্থ্য-শিৱিৰৰো আয়োজন কৰে।

হক মালবাজাৰৰ ৰাজাদাঙ্গাৰ এজন বাসিন্দা। তেওঁ পত্নী আঞ্জুয়া বেগম, দুই পুত্ৰ ৰাজেশ আৰু ৰাজু আৰু দুই পুত্ৰবধূৰ সৈতে বাস কৰে। ৰাজাদাঙ্গাত থকা তেওঁৰ পুত্ৰহঁতৰ পানৰ দোকান আৰু মোবাইল মেৰামতিৰ দোকানৰ আয়েৰে সংসাৰ চলে। হকৰ উপাৰ্জনৰ আধাতকৈও বেছি ধন বাইক এম্বলেঞ্চৰ ইন্ধন আৰু দুখীয়া ৰোগীসকলক ঔষধ কিনি দিওঁতে খৰচ হয়।

সন্মান

হকে আগবঢ়োৱা নিস্বাৰ্থ সমাজসেৱাৰ স্বীকৃতি স্বৰূপে ভাৰত চৰকাৰে ২০১৭ চনৰ গণতন্ত্ৰ দিৱসত দেশখনৰ চতুৰ্থ অসমাৰিক সেৱা পদ্মশ্ৰী বঁটাৰে সন্মানিত কৰে।

তথ্যউৎস

শ্ৰেণী:জীৱিত ব্যক্তি
শ্ৰেণী:পদ্মশ্ৰী বঁটা বিজয়ী
শ্ৰেণী:পশ্চিমবঙ্গৰ ব্যক্তি
আৰব হাস্যৰস

আৰব হাস্যৰস (ইংৰাজী: Arab humor) বুলিলে আৰব বিশ্বত প্ৰচলিত হাস্যৰসৰ বিভিন্ন ৰূপক বুজায়। ই আৰব সংস্কৃতিৰ এটা গুৰুত্বপূৰ্ণ দিশ আৰু আৰব বিশ্বৰ জটিলতা তথা সূক্ষ্মতাবোৰ ইয়াত প্ৰতিফলিত হয়। আৰব হাস্যৰস ইয়াৰ চাতুৰ্যপূৰ্ণ, বুদ্ধিদীপ্ত আৰু ব্যংগাত্মক শৈলীৰ বাবে পৰিচিত। ইয়াত প্ৰায়ে শব্দৰ খেল (wordplay), শ্লেষ (puns) আৰু বিদ্ৰূপৰ (irony) ব্যৱহাৰ দেখা যায়। আৰব হাস্যৰসৰ এটা সাধাৰণ ৰূপ হ’ল ৰাজনৈতিক ব্যংগ, য’ত হাস্যৰসৰ জৰিয়তে ৰাজনৈতিক নেতা আৰু ৰাজহুৱা ব্যক্তিসকলক উপহাস তথা সমালোচনা কৰা হয়। এই ধৰণৰ হাস্যৰস দূৰদৰ্শনৰ অনুষ্ঠান, কাৰ্টুন আৰু ছচিয়েল মিডিয়াত পোৱা যায়। আৰব হাস্যৰসত সামাজিক নীতি-নিয়ম আৰু পৰম্পৰাৰ ওপৰত আধাৰিত কৌতুকো অন্তৰ্ভুক্ত হৈ আছে। এই কৌতুকবোৰে প্ৰায়ে নিষিদ্ধ (taboo) বা অপৰম্পৰাগত বুলি গণ্য কৰা বিষয়বোৰক লৈ ধেমালি কৰে। উদাহৰণস্বৰূপে, লিংগ ভূমিকা আৰু পাৰিবাৰিক গতিশীলতাক লৈ কৰা কৌতুকবোৰ অতি সাধাৰণ।

ইতিহাস

আৰব হাস্যৰসৰ ইতিহাস অতি প্ৰাচীন। আৰবীয় সাহিত্য, বিশেষকৈ কবিতা ইয়াৰ হাস্যৰসৰ ব্যৱহাৰৰ বাবে জনাজাত। প্ৰাক-ইছলামিক যুগত কবিসকলে তেওঁলোকৰ শাসক আৰু সমাজক সমালোচনা তথা ব্যংগ কৰিবলৈ হাস্যৰস ব্যৱহাৰ কৰিছিল। এই পৰম্পৰা ইছলামিক যুগতো অব্যাহত আছিল আৰু বিখ্যাত আৰব কবি অল-মুতানাব্বী তেওঁৰ ব্যংগ আৰু বিদ্ৰূপৰ বাবে পৰিচিত আছিল।

আধুনিক যুগত আৰব হাস্যৰস ৰাজনৈতিক আৰু সামাজিক ঘটনাসমূহৰদ্বাৰা প্ৰভাবিত হৈছে। উদাহৰণস্বৰূপে, 'আৰব বসন্ত'ই সমগ্ৰ আৰব বিশ্বতে ৰাজনৈতিক ব্যংগ আৰু হাস্যৰসৰ এক ঢৌৰ সৃষ্টি কৰিছিল। মিচৰ আৰু টিউনিচিয়াৰ দৰে দেশবোৰত ব্যংগাত্মক দূৰদৰ্শন অনুষ্ঠান আৰু ছচিয়েল মিডিয়া একাউণ্টৰ উত্থান ঘটিছিল, যিবোৰে হাস্যৰসৰ জৰিয়তে নিজৰ চৰকাৰ আৰু নেতাসকলক সমালোচনা কৰিছিল।

জনপ্ৰিয়তা সত্ত্বেও আৰব হাস্যৰস কেতিয়াবা বিতৰ্কিত হৈ পৰে। কিছুমান ক্ষেত্ৰত কৌতুক আৰু ব্যংগৰ বাবে গ্ৰেপ্তাৰ বা কাৰাবাসৰ দৰে ঘটনাও ঘটিছে। চৌদি আৰব আৰু সংযুক্ত আৰব আমিৰাতৰ দৰে দেশবোৰত চৰকাৰ বা সামাজিক নীতি-নিয়মক সমালোচনা কৰা ধেমেলীয়া শিল্পী আৰু ব্যংগকাৰীসকলৰ বিৰুদ্ধে কৰ্তৃপক্ষই কঠোৰ পদক্ষেপ গ্ৰহণ কৰিছে।

তথ্যসূত্ৰ

শ্ৰেণী:লোকসাহিত্য
ৰমেন ডেকা

ৰমেন ডেকা (জন্ম ১ মাৰ্চ ১৯৫৪) এগৰাকী ভাৰতীয় ৰাজনীতিক আৰু তেওঁ ভাৰতীয় জনতা পাৰ্টীৰ সদস্য। ডেকা ভাৰতীয় সংসদৰ নিম্ন সদন লোকসভাৰ সাংসদ। তেওঁ অসমৰ মঙলদৈ লোকসভা সমষ্টিক প্ৰতিনিধিত্ব কৰে। ডেকা ভাৰতীয় জনতা পাৰ্টীৰ অসম ৰাজ্যিক সমিতিৰ সভাপতি হিচাপেও কাৰ্যনিৰ্বাহ কৰিছিল।

জীৱন

ৰমেন ডেকাৰ জন্ম হৈছিল কামৰূপ (গ্ৰাম্য) জিলাৰ শুৱালকুছিত। তেওঁৰ পিতৃ সুৰেন্দ্ৰ নাথ ডেকা আৰু মাতৃ চম্পাৱতী ডেকা। ডেকাই প্ৰাগজ্যোতিষ মহাবিদ্যালয়ৰ পৰা কলা শাখাৰ স্নাতক ডিগ্ৰী লাভ কৰিছিল। ১৯৭৭ চনত ডেকা জনতা পাৰ্টীৰ অসম শাখাৰ সাধাৰণ সম্পাদক হিচাপে কাৰ্যৰত আছিল। ১৯৮০ চনত ভাৰতীয় জনতা পাৰ্টীৰ গঠনৰ সময়ত ৰমেন ডেকা এগৰাকী সদস্য আছিল। ইয়াৰ পিছত তেওঁ ভাৰতীয় জনতা পাৰ্টীৰ মুখপাত্ৰ, ৰাজ্যিক সাধাৰণ সম্পাদক, ৰাজ্যিক উপ-সভাপতি, আৰু ২০০৫ চনৰ পৰা ২০০৯ চনলৈ দলৰ ৰাজ্যিক সভাপতিৰ দায়িত্বত আছিল। ডেকাই সংসদৰ গৃহ আৰু ৰাজহুৱা হিচাপ পৰীক্ষণ স্থায়ী কমিটিৰ (standing committee) ৰ সদস্য হিচাপেও কাৰ্যনিৰ্বাহ কৰিছিল।

১৯৭৯ চনত অসম সাহিত্য সভাৰ সাংস্কৃতিক সম্পাদক হিচাপে ৰমেন ডেকা নিৰ্বাচিত হৈছিল।

তথ্য উৎস

শ্ৰেণী:অসমৰ ৰাজনীতিক
প্ৰাকৃতিক ৰবৰ

alt=Photo of pieces of natural rubber in a glass jar. |]]ৰ গৱেষণা আৰু উদ্ভাৱন কেন্দ্ৰত প্ৰাকৃতিক ভালকেনাইজড ৰবৰৰ টুকুৰা।
]], কেমেৰুন
]]গছ খেতি
প্ৰাকৃতিক ৰবৰ গছ আৰু লতা, বা লেটেক্সৰ ৰসৰ পৰা তৈয়াৰ কৰা হয়। প্ৰাকৃতিক ৰবৰ হৈছে জৈৱিক যৌগ আইচ'প্ৰিনৰ এক পলিমাৰ যাক ৰবৰ গছৰ বগা, ডাঠ, আঠাযুক্ত তৰল নিঃসৰণ হিচাপে নিষ্কাশন কৰা হয়। বেছিভাগ প্ৰাকৃতিক ৰবৰ হেভিয়া ব্ৰাজিলিয়ানচিছৰ (Hevea braziliensis) বংশৰ গছৰ পৰা প্ৰাপ্ত কৰা হয়। এই গছৰ পৰা ওলোৱা ৰস প্ৰটিন, লিপিড আৰু ফচফ’লিপিডৰ এক জটিল মিশ্ৰণ।
প্ৰাকৃতিক ৰবৰ তৈয়াৰ কৰোতে গছৰ আঠাযুক্ত তৰলৰ সৈতে আন জৈৱিক যৌগৰ কম পৰিমাণে মিহলি কৰাও হ'ব পাৰে। ইয়াত পানীও থাকে। মালয়েছিয়া আৰু ইণ্ডোনেছিয়া হৈছে প্ৰাকৃতিক ৰবৰৰ দুটা সৰ্ববৃহৎ উৎপাদক। ৰবৰ গছৰ বাকলি কাটি পাত্ৰত ৰবৰৰ নিষ্কাশন সংগ্ৰহ কৰা হয়। পিছত, এই নিষ্কাশনটো পৰিশোধিত কৰা হয় আৰু বাণিজ্যিক প্ৰক্ৰিয়াকৰণৰ বাবে ৰবৰ প্ৰস্তুত কৰা হয়। ৰবৰ বহুতো ক্ষেত্ৰত ব্যৱহাৰ কৰা হয় কিয়নো ই অত্যন্ত প্ৰসাৰিত, স্থিতিস্থাপক আৰু জলৰোধী।

ইতিহাস

দক্ষিণ আৰু মধ্য আমেৰিকাৰ লোকসকলে প্ৰথমে উদ্ভিদৰ লেটেক্সৰ পৰা ৰবৰ উৎপাদন কৰিছিল। ৰবৰৰ প্ৰথম ব্যৱহাৰ মেছ’আমেৰিকাৰ থলুৱা সংস্কৃতিয়ে কৰিছিল। হেভিয়া গছৰ পৰা প্ৰাকৃতিক লেটেক্স ব্যৱহাৰৰ আদিম প্ৰত্নতাত্ত্বিক প্ৰমাণ অলমেক সংস্কৃতিৰ পৰা পোৱা যায়, য’ত প্ৰথমে মেছ’আমেৰিকান বলগেমৰ বাবে বল নিৰ্মাণৰ বাবে ৰবৰ ব্যৱহাৰ কৰা হৈছিল। পিছলৈ মায়া আৰু এজটেক সংস্কৃতিয়ে ৰবৰ ব্যৱহাৰ কৰিছিল। বল বনোৱাৰ উপৰিও এজটেকসকলে ৰবৰ ব্যৱহাৰ কৰিছিল অন্যান্য কামত, যেনে পাত্ৰ তৈয়াৰ কৰা আৰু বস্ত্ৰশিল্পক লেটেক্সৰ ৰসেৰে তিয়াই পানী নোসোমাব পৰা কৰি তোলা।
১৭৩৬ চনত চাৰ্লছ ডি লা কণ্ডামাইনে আছিল প্ৰথম ইউৰোপীয় বিজ্ঞানী, যিয়ে বনৰীয়া ৰবৰৰ সম্ভাৱ্য গুৰুত্বক স্বীকাৰ কৰিছিল।

১৯ শতিকাৰ বেছিভাগ সময় দক্ষিণ আমেৰিকা লেটেক্স ৰবৰখেতিৰ মূল উৎস হৈয়েই থাকিল। ব্যৱসায়িক স্বাৰ্থৰ দ্বাৰা ৰবৰৰ ব্যৱসায় বহু পৰিমাণে নিয়ন্ত্ৰিত আছিল যদিও কোনো আইনে বীজ বা উদ্ভিদ ৰপ্তানি কৰাত স্পষ্টভাৱে নিষেধাজ্ঞা আৰোপ কৰা নাছিল। ১৮৭৬ চনত হেনৰী উইকহামে ব্ৰাজিলৰ পৰা ৭০ হাজাৰ আমাজনৰ ৰবৰ গছৰ বীজ চোৰাংকৈ আনি ইংলেণ্ডৰ কিউ গাৰ্ডেনলৈ লৈ যায়। ইয়াৰে মাত্ৰ ২৪০০ টাহে অংকুৰণ হৈছিল। ইয়াৰ পিছত পুলিবোৰ ভাৰত, ব্ৰিটিছ চিলন (শ্ৰীলংকা), ডাচ ইষ্ট ইণ্ডিজ (ইণ্ডোনেছিয়া), ছিংগাপুৰ, ব্ৰিটিছ মালয়লৈ প্ৰেৰণ কৰা হৈছিল। মালয় (বৰ্তমান উপদ্বীপ মালয়েছিয়া) পিছলৈ ৰবৰৰ সৰ্বাধিক উৎপাদনকাৰী দেশ হিচাপে পৰিগণিত হয়।

ভাৰতত ব্যৱসায়িক ৰবৰখেতি ব্ৰিটিছসকলে আৰম্ভ কৰিছিল যদিও বাণিজ্যিক পৰিসৰত ৰবৰ খেতি কৰাৰ পৰীক্ষামূলক প্ৰচেষ্টা ১৮৭৩ চনৰ পৰাই কলিকতা উদ্ভিদ উদ্যানত আৰম্ভ হৈছিল। ১৯০২ চনত কেৰেলাৰ থাটেকাডুত প্ৰথম বাণিজ্যিক ৰবৰগছৰ খেতি স্থাপন কৰা হয়।পৰৱৰ্তী বছৰবোৰত এই খেতি কৰ্ণাটক, তামিলনাডু আৰু ভাৰতৰ আন্দামান আৰু নিকোবৰ দ্বীপপুঞ্জলৈ সম্প্ৰসাৰিত হয়। আজি ভাৰত বিশ্বৰ ৩য় বৃহত্তম উৎপাদনকাৰী আৰু ৪ৰ্থ বৃহত্তম ৰবৰৰ গ্ৰাহক।

ছিংগাপুৰ আৰু মালয়ত ৰবৰখেতিৰ বাণিজ্যিক উৎপাদনৰ যথেষ্ট প্ৰচাৰ কৰিছিল ছাৰ হেনৰী নিকোলাছ ৰিডলীয়ে, যিয়ে ১৮৮৮ চনৰ পৰা ১৯১১ চনলৈকে ছিংগাপুৰ উদ্ভিদ উদ্যানৰ প্ৰথম বৈজ্ঞানিক সঞ্চালক হিচাপে কাম কৰিছিল।তেওঁ বহু ৰোপণকাৰীক ৰবৰৰ বীজ বিতৰণ কৰিছিল আৰু লেটেক্সৰ বাবে গছ টেপ কৰাৰ প্ৰথম কৌশল উদ্ভাৱন কৰিছিল গছজোপাৰ গুৰুতৰ ক্ষতি নকৰাকৈ। এই শস্যৰ প্ৰতি তেওঁৰ উগ্ৰ প্ৰচাৰৰ বাবে তেওঁক জনপ্ৰিয়ভাৱে "মেড ৰিডলি" ডাকনামেৰে স্মৰণ কৰা হয়।

তথ্য সংগ্ৰহ

শ্ৰেণী:প্ৰাকৃতিক সম্পদ
শ্ৰেণী:জৈৱিক পদাৰ্থ
শ্ৰেণী:ৰবৰ